Diari Oficial de la Generalitat Valenciana


Sumari del DOGV 9092, del 25-05-2021 (2021/4131)

Notificació de la sentència dictada en el procediment de divorci contenciós número 1218/2019.
---------------------------------------------------------------------------------------------

### Dades del document

Número de DOGV
:   9092

Data del DOGV
:   25-05-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/4131


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 1218/2019. [2021/4131]  
Procediment: família. Divorci contenciós [dic] - 001218/2019.  
Vicenta María Casañ Arandiga, lletrada de l'Administració de justícia del Jutjat de Primera Instància número 8 de València.  
Judici família. Divorci contenciós [DIC] - 001218/2019  
Part demandant: Viviana Pamela Venegas Carrasco.  
Part demandada: Moisés Antonio Carrasco Schiappacasse.  
Sobre divorcis no consensuats.  
En el judici a què s'ha fet referència, s'ha dictat la resolució que té el text que, literalment, és com segueix:  
  
«Dispositiva  
Estime substancialment la demanda plantejada per Viviana-Pamela Venegas Carrasco i, en la seua representació, per la procuradora dels tribunals Ana Peris de Elena, assistida de la lletrada Cristina Valverde Sevilla, contra Moisés-Antonio Carrasco Schiappacasse, declarat en rebel·lia processal; declare dissolt, per causa de divorci, el matrimoni contret pels cònjuges esmentats, amb tots els efectes legals inherents a aquesta declaració.  
S'estableixen les mesures definitives següents que ha de comportar aquest pronunciament, atés que el fill, \*\*\*, ha arribat a la majoria d'edat:  
S'estableix una pensió d'aliments per un import de 200 euros mensuals. Aquesta pensió s'ha d'abonar entre els dies 1 i 5 de cada mes, per mensualitats anticipades, en el compte que designe la progenitora.  
Aquesta quantitat s'actualitzarà anualment, segons les variacions que patisca l'índex de preus de consum, emés per l'Institut Nacional d'Estadística o un altre organisme que el substituïsca, amb obligació d'abonar-la des de la interposició d'aquesta demanda.  
Les despeses extraordinàries s'hauran de satisfer a mitges i s'entendran com a tals aquelles despeses d'educació i de formació que no estiguen cobertes pel sistema educatiu, i les de salut no cobertes per la Seguretat Social o per qualsevol altra mutualitat o organisme a què puga estar afiliat el menor.  
Tot això, sense fer una condemna especial a les costes d'aquest procediment.  
I, una vegada que siga ferma aquesta resolució, remeteu-ne la testimoniança al registre civil en què conste inscrit el matrimoni dels litigants. Les parts han sol·licitar-ne la tramitació, per a la qual cosa es concediran àmplies facultats al portador.  
Aquesta és la meua sentència que, de conformitat amb el que es disposa en els articles 265 i 266 de la Llei orgànica del poder judicial, s'anotarà en el llibre corresponent, se n'expedirà una testimoniança a les actuacions originals i es notificarà a les parts, a les quals se'ls farà saber que, en contra, hi poden interposar, en aquest jutjat, un recurs d'apel·lació, dins del termini de 20 dies des que es notifique, amb la constitució prèvia d'un depòsit de 50 euros en el compte de depòsits i consignacions d'aquest jutjat en l'entitat Banco Santander, SA (DA 15a de l'LO 1/2009).   
Ho pronuncie, mane i signe.»  
  
Publicació. La sentència anterior va ser llegida i publicada pel jutge que la va dictar, en forma legal, i en el mateix dia de la seua data.   
Atés que es desconeix el domicili o la residència actuals de la part demandada, mitjançant la resolució de 19 d'abril de 2021, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el tauler d'anuncis del jutjat per a portar a efecte la diligència de notificació de la sentència a Moisés Antonio Carrasco Schiappacasse.  
  
  
València, 19 d'abril de 2021.- La lletrada de l'Administració de justícia: Vicenta María Casañ Arándiga.  
Diligència. L'estenc jo, lletrada de l'Administració de justícia, per a fer constar que aquest edicte ha quedat fixat en el dia de hui en el tauler d'anuncis. En done fe.